|  |
| --- |
| Številka: 007-230/2021/15 |
| Ljubljana, 22.3.2021 |
| EVA: 2021-3130-0011 |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| **ZADEVA:** **Predlog Zakona o spremembi in dopolnitvah Zakona o državni upravi – PREDLOG**  **ZA OBRAVNAVO**  |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na .. seji dne ... sprejela **SKLEP**Vlada Republike Slovenije je določila besedilo predloga Zakona o spremembiin dopolnitvahZakona o državni upravi (EVA 2021-3130-0011) in ga posreduje Državnemu zboru Republike Slovenije.  mag. Janja Garvas Hočevar V.D. GENERALNEGA SEKRETARJAPrejmejo:* ministrstva
* Služba Vlade RS za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Vlada Republike Slovenije predlaga, da se predlog Zakona o spremembi in dopolnitvah Zakona o državni upravi v skladu s 142. členom Poslovnika Državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17 in 46/20) obravnava po skrajšanem postopku. Predlagatelj zakona lahko predlaga, da državni zbor obravnava predlog zakona v skrajšanem postopku, če gre za manj zahtevne spremembe in dopolnitve zakona. Predlagana sprememba in dopolnitvi zakona pomenijo manj zahtevno spremembo zakona. Določena je možnosti, da se v ministrstvu, pristojnem za zdravje, namesto dveh imenujejo največ tri državne sekretarke oziroma državni sekretarji, interni informacijski sistem ministrstva, pristojnega za notranje zadeve, se izloči iz centralizacije informatike v državni upravi, ureja pa se tudi poenostavljen način uporabe e-storitev.  |
| **3.a Osebe, odgovorne za strokovno pripravo in usklajenost gradiva:** |
| Boštjan Koritnik, minister za javno upravoJanez Poklukar, minister za zdravjeAleš Hojs, minister za notranje zadeveUrška Ban, državna sekretarka, Ministrstvo za javno upravoPeter Pogačar, generalni direktor, Ministrstvo za javno upravoPeter Grum, Ministrstvo za javno upravo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| Boštjan Koritnik, minister za javno upravoJanez Poklukar, minister za zdravjeAleš Hojs, minister za notranje zadeveUrška Ban, državna sekretarka, Ministrstvo za javno upravo |
| 5. Kratek povzetek gradiva: |
| Predlog Zakona o spremembi in dopolnitvah Zakona o državni upravi spreminja prvi odstavek 17. člena veljavnega Zakona o državni upravi in sicer določa, da se v ministrstvu, pristojnem za zdravje lahko imenujejo največ tri državne sekretarke oziroma državni sekretarji. Določeno je, da se interni informacijski sistem ministrstva, pristojnega za notranje zadeve, izloči iz centralizacije informatike v državni upravi, predlog zakona pa ureja tudi poenostavljen način uporabe e-storitev.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Zaradi spremembe prvega odstavka 17. člena Zakona o državni upravi so predvidene finančne posledice in sicer v plači nove državne sekretarke oziroma državnega sekretarja. Finančne posledice bodo na mesečni ravni znašale 5.660 evrov (61. plačni razred, brez regresa, 7 let delovnih izkušenj, prebivališče v Ljubljani) za leto 2021 pa skupaj 40.302 evrov (če bi državna sekretarka oziroma državni sekretar funkcijo nastopil s 1. majem 2021). Finančna sredstva so zagotovljena na postavki 3023. |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradiva ni treba objavljati na spletni strani, ker gre za urejanje delovnih področij ministrstev oziroma notranje organizacije organov državne uprave. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanjePoročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

Boštjan Koritnik

MINISTER

Priloga:

* + Predlog Zakona o spremembi in dopolnitvah Zakona o državni upravi

PREDLOG

[EVA 2021-3130-0011]

ZAKON

O SPREMEMBI IN DOPOLNITVAH ZAKONA O DRŽAVNI UPRAVI

I. UVOD

1. OCENA STANJA IN RAZLOGI ZA SPREJEM PREDLOGA ZAKONA

Državna uprava deluje v skladu z določbami Ustave Republike Slovenije ter zakoni in podzakonskimi predpisi. Določba prvega odstavka 120. člena Ustave Republike Slovenije določa, da se organizacija uprave, njene pristojnosti in način imenovanja njenih funkcionarjev urejajo z zakonom.

Državne sekretarje v ministrstvih ureja 17. člen Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16 in 36/21) in sicer določa, da se v ministrstvu lahko imenujeta največ dve državni sekretarki oziroma državna sekretarja, v ministrstvu, pristojnem za finance, pa največ štiri državne sekretarke oziroma državni sekretarji.

Epidemija je razkrila številne šibkosti zdravstvenega sistema in opozorila na nujno potrebne reforme. Republiko Slovenijo na navedeno že več let opozarja tudi Evropska unija. Da bi dosegli zastavljene cilje, je nujna krepitev ministrstva, pristojnega za zdravje, tudi s številom državnih sekretark oziroma državnih sekretarjev v ministrstvu, ki se v skladu s predlogom zakona iz največ dveh poveča na največ tri.

Močnejša vloga in krepitev ministrstva, pristojnega za zdravje je nujna zaradi:

* ureditve sistema financiranja zdravstva,
* bistvene pospešitve digitalizacije v zdravstvu,
* več nujnih zakonodajnih sprememb, tudi zaradi reforme, ki jo zahteva Evropska unija
* epidemije COVID-19, predvsem pa dolgoročnih ukrepov za vzpostavitev večje odpornosti zdravstvenega sistema proti izrednim dogodkom in prihodnjim epidemijam,
* napovedane prenove sistema plač zaposlenih v zdravstvu.

Navedene potrebne reforme so strukturnega značaja in kot take pomenijo trajne spremembe, zato je tudi potreba po dodatnem državnem sekretarju trajne narave. Ministrstvo za zdravje je že dalj časa kadrovsko podhranjeno. Pred kratkim se je okrepilo z dodatnimi, nujno potrebnimi kadri na ravni posameznih sektorjev in služb, vzporedno s tem pa je nujna tudi okrepitev na ravni vodstva. V postopku je reorganizacija ministrstva, ustanovljena sta bila dva nova direktorata, in sicer Direktorat za zdravstveno ekonomiko in Direktorat za razvoj zdravstvenega sistema, ki sta organizacijska podlaga za uresničevanje ciljev opisane reforme. Da bi cilje dosegli, je nujno treba določiti možnost dodatne državne sekretarke oziroma državnega sekretarja, saj brez krepitve vodstva ne bo mogoče izpeljati naštetih reformnih prizadevanj.

Decembra 2014 je bil sprejet Zakon o spremembah in dopolnitvah Zakona o državni upravi (Uradni list RS, št. 90/14), v skladu s katerim je Ministrstvo za javno upravo prevzelo v upravljanje informacijsko komunikacijske sisteme državne uprave iz prvega odstavka spremenjenega 74.a člena. Iz tega so bili izvzeti informacijsko komunikacijski sistemi za področja obrambe, varstva pred naravnimi in drugimi nesrečami, policije, obveščevalno-varnostne dejavnosti, zunanjih zadev, preprečevanja in odkrivanja pranja denarja in financiranja terorizma ter opravljanja plačilnega prometa za proračunske uporabnike, in sicer zaradi narave delovnih področij posameznih organov in iz varnostnih razlogov.

V času od decembra 2014 do marca 2021 se je pokazalo, da se interna informacijska sistema Ministrstva za notranje zadeve in Policije procesno in podatkovno prepletata, saj ministrstvo izvaja vse podporne naloge za delovanje policije. Interni informacijski sistem Ministrstva za notranje zadeve zajema lokalno informacijsko omrežje, računalniško in strežniško opremo, potrebno za delovanje lokalnega informacijskega sistema, ter omrežno opremo, potrebno za delovanje lokalnega informacijskega sistema. Podatki, ki se zbirajo, obdelujejo in hranijo v internih informacijskih sistemih ministrstva z obema organoma v sestavi (Policija in Inšpektorat Republike Slovenije za notranje zadeve) so takšne narave, da zaradi zagotavljanja ustrezno visoke stopnje varnosti, niso primerni za prenos na skupno informacijsko infrastrukturo, ki jo upravlja Ministrstvo za javno upravo. Prav tako interni informacijski sistem Ministrstva za notranje zadeve iz prej navedenih razlogov ni primeren za upravljanje na daljavo. Zaradi že navedene prepletenosti procesov ni mogoče izvesti ločitev sistemov na interni informacijski sistem Ministrstva za notranje zadeve z nižjo stopnjo varnosti in informacijski sistem Policije.

Poleg področja policije Ministrstvo za notranje zadeve opravlja naloge tudi na področju javne varnosti, upravnih notranjih zadev in migracij, kjer se v centralnem informacijskem sistemu upravljajo posamezni državotvorni informacijski sistemi, kot so aplikacije EUPP za vodenje postopkov varnostnih preverjanj, TDRO (tajni državni računalniški oblak), informacijski sistem upravnih notranjih zadev, ki vsebuje 16 državotvornih registrov in aplikacij. Pri tem gre v večini primerov za storitve, ki so v skupni uporabi več državnih organov, za njihov razvoj in nadgradnje skrbi Ministrstvo za notranje zadeve, samo delovanje informacijske infrastrukture pa je v upravljanju Ministrstva za javno upravo. Ti državotvorni registri in sistemi ostajajo v upravljanju Ministrstva za notranje zadeve in gostujejo na informacijsko-komunikacijskih sistemih državne uprave, ki so v pristojnosti Ministrstva za javno upravo, s čimer je še naprej omogočena njihova »širša« uporaba vseh uporabnikov na ravni celotne države.

Zaradi zgoraj navedenih razlogov se interni informacijski sistem ministrstva, pristojnega za notranje zadeve, izloči iz centralizacije informatike v državni upravi, kot je določena v 74.a členu veljavnega Zakona o državni upravi.

V Sloveniji se že od leta 2001 za potrebe dostopa uporabnikov do e-storitev uporabljajo zanesljiva sredstva e-identifikacije, večinoma so to kvalificirana digitalna potrdila, ki jih izdajajo ponudniki v javnem in zasebnem sektorju (Ministrstvo za javno upravo, Pošta Slovenije, Halcom, NLB in drugi). Po podatkih iz leta 2017 je bilo fizičnim osebam izdanih približno 500.000 kvalificiranih digitalnih potrdil, kljub temu pa opažamo, da njihova uporaba pri dostopu do e-storitev javne uprave ni tako razširjena, kot bi si želeli. Razlogov je zagotovo več, med pomembnejšimi pa je, da uporabniki potrdila uporabljajo zelo poredko, nekateri mogoče enkrat na leto ali celo redkeje, in jim je takšen način prijave zato tuj. Pomemben razlog je tudi sam postopek pridobitve zanesljivega sredstva e-identifikacije oziroma kvalificiranega potrdila, ki po eni strani tehnično ni povsem enostaven, po drugi strani pa zahteva obisk prijavne službe (na primer upravne enote pri potrdilih, ki jih izdaja Ministrstvo za javno upravo), saj se v skladu z zakonodajo Evropske unije v ta namen zahteva fizična prisotnost posameznika. V času protikoronskih ukrepov je ta zahteva še posebej moteča, tako z vidika težje dostopnosti prijavnih služb, kot z vidika zmanjševanja nepotrebnih fizičnih stikov.

Zelo nazoren primer zares celovite storitve za mlade, ki so sicer vešči uporabe sodobne tehnologije, pa je ne uporabljajo množično, je pridobitev subvencionirane vozovnice za dijake in študente. Postopek je popolnoma digitaliziran, vključno s pridobitvijo kartice (če vozovnico urejajo prvič) in spletnim nakupom same vozovnice, ki se ob prvi registraciji na prevoznem sredstvu avtomatsko naloži na kartico. Kljub temu je samo 4 % teh storitev opravljeno elektronsko, ostalo pa še vedno na fizičnem prodajnem mestu.

Razsežnost problema se je še posebej pokazala v času epidemije, ko je bilo fizično poslovanje močno oteženo in se je pretežno preselilo na splet, na portalu eUprava pa je bila za posamezne storitve pripravljena možnost oddaje vloge brez uporabe e-identitete. Takšne vloge so se množično oddajale. Kljub temu, da uporaba e-identitete prinese ugodnosti (kot je prednapolnitev vloge z osebnimi podatki iz različnih registrov in evidenc, spremljanje oddane vloge, možnost prejetje odločitve v predal na eUpravi), je odstotek oddanih vlog z e-identiteto v primerjavi s tistimi brez uporabe e-identitete še vedno izjemno nizek. Pri vlogah s področja prebivališča je bilo to od 20 do 50% v korist vlog brez e-identitete, pri vlogi za enkratni solidarnostni dodatek pa je bil delež vlog z e-identiteto 11-odstoten.

Uporaba poenostavljenega načina uporabe e-storitev je še posebej pomembna zaradi omogočanja poslovanja z uporabo mobilnih naprav, kot so tablice in pametni telefoni, pri katerih ni mogoča uporaba kvalificiranih potrdil, ki so daleč najbolj razširjen način prijave v e-storitve. Seveda je pri tem kljub vsemu treba zagotoviti dovolj visoko raven varnosti, ki bo omogočala, da bodo vloge še vedno lahko pred-napolnjene s podatki iz uradnih registrov in evidenc.

2. CILJI, NAČELA IN POGLAVITNE REŠITVE PREDLOGA ZAKONA

**2.1. Cilji in načela**

Cilj predloga Zakona o spremembi in dopolnitvah Zakona o državni upravi je zagotavljanje učinkovitejšega in preglednejšega izvajanja nalog ministrstva, pristojnega za zdravje ter ministrstva, pristojnega za notranje zadeve in s tem boljša operativnost in uspešnejše izvajanje nalog vlade. Predlagane rešitve bodo uporabnikom elektronskih storitev omogočale prijaznejšo uporabo.

Pri pripravi predloga zakona so bila upoštevana načela sodobne javne uprave, predvsem:

* načelo zakonitosti in samostojnosti državne uprave, v skladu s katerim uprava opravlja svoje delo samostojno v okviru in na podlagi ustave, zakonov in drugih predpisov, ter
* načelo transparentnosti, v skladu s katerim so ministrstva in njihova delovna področja natančno določena.

**2.2. Poglavitne rešitve**

V skladu s prvim odstavkom 17. člena veljavnega Zakona o državni upravi se v ministrstvu lahko imenujeta največ dve državni sekretarki oziroma državna sekretarja, v ministrstvu, pristojnem za finance, pa se lahko imenujejo največ štiri državne sekretarke oziroma državni sekretarji.

Predlog Zakona o spremembi in dopolnitvah Zakona o državni upravi določa, da se v ministrstvu, pristojnem za zdravje, namesto največ dveh lahko imenujejo največ trije državni sekretarji.

V skladu z Zakonom o spremembah in dopolnitvah Zakona o državni upravi (Uradni list RS, št. 90/14) je Ministrstvo za javno upravo prevzelo v upravljanje informacijsko komunikacijske sisteme državne uprave.

Predlog Zakona o spremembi in dopolnitvah Zakona o državni upravi določa, da se interni informacijski sistem ministrstva, pristojnega za notranje zadeve, izloči iz centralizacije informatike v državni upravi.

Predlog zakona ureja tudi možnost oddaje vlog preko državnega portala eUprava ob uporabi centralne storitve za spletno prijavo in elektronski podpis za namene ugotavljanja identitete uporabnika elektronskih storitev organov državne uprave tako, da se njegova identiteta ugotovi na podlagi vnesenih podatkov uporabnika, ter določa pravno podlago za preverjanje podatkov uporabnika v uradnih evidencah. Tako bi uporabnik lahko elektronske storitve uporabljal tudi brez predhodnega obiska upravne enote ali drugih prijavnih služb izdajateljev kvalificiranih potrdil.

Navedena rešitev bi uporabnikom elektronskih storitev omogočala prijaznejšo uporabo ob še vedno dovolj zanesljivem izkazovanju identitete. V ta namen bi uporabnik svoj enostavni uporabniški račun centralne storitve za spletno prijavo in elektronski podpis, za uporabo katerega zadostuje prijava z uporabniškim imenom in geslom, nadgradil s preverjanjem osebnih podatkov. Preverjanje podatkov bi bilo izvedeno tako, da bi uporabnik v spletni obrazec vnesel svoje osebne podatke: ime, priimek, EMŠO, davčno številko in številko zdravstvenega zavarovanja ter vrsto in številko osebnega dokumenta (osebne izkaznice, potne listine ali vozniškega dovoljenja). Ti podatki bi se v uradnih evidencah Ministrstva za notranje zadeve, Ministrstva za infrastrukturo in Zavoda za zdravstveno zavarovanje Slovenije preverili in v primeru njihovega ujemanja bi se uporabnik lahko s svojim uporabniškim imenom in geslom prijavil v e-storitve, ki tako prijavo omogočajo.

3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA

Zaradi spremembe prvega odstavka 17. člena Zakona o državni upravi so predvidene finančne posledice za državni proračun in druga javna finančna sredstva in sicer v plači novega državnega sekretarja. Finančne posledice bodo na mesečni ravni znašale 5.660 evrov (61. plačni razred, brez regresa, 7 let delovnih izkušenj, prebivališče v Ljubljani) za leto 2021 pa skupaj 40.302 evrov (če bi državni sekretar funkcijo nastopil s 1. majem 2021).

Zaradi izločitve internega informacijskega sistema ministrstva, pristojnega za notranje zadeve, iz centralizacije informatike v državni upravi ni predvidenih dodatnih finančnih posledic za državni proračun in druga javna finančna sredstva, ker gre za prenos že rezerviranih proračunskih sredstev iz enega proračunskega uporabnika na drugega.

Zaradi uvedbe možnosti oddaje vlog preko državnega portala eUprava ob uporabi centralne storitve za spletno prijavo in elektronski podpis tako, da se identiteta uporabnika ugotovi na podlagi vnesenih podatkov uporabnika, so predvidene finančne posledice zaradi nadgradenj informacijskih sistemov v upravljanju Ministrstva za javno upravo in sicer v višini okvirno 110.000 evrov. Nadgradnje se bodo izvedle v okviru že sklenjenih pogodb o vzdrževanju in nadgradnjah informacijskih sistemov ter se bodo financirale iz sredstev ESS. Po drugi stran pa bo novi način oddaje vlog omogočal tudi velike prihranke državnega proračuna, saj je cena interakcije pri oddaji vloge, prejete prek portala eUprava, približno petkrat nižja od cene interakcije pri oddaji vloge po pošti oziroma desetkrat nižja od cene interakcije pri oddaji vloge neposredno pri državnem organu. Ocenjujemo, da se bo zaradi spremembe v načinu oddajanja vlog delež elektronsko oddanih vlog povečal z 10 na 50%. Samo v primeru 70.000 vlog za študentski dodatek bi to pomenilo prihranek v višini približno 170.000 evrov.

4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET

Stroške spremembe 17. člena veljavnega zakona krije ministrstvo, pristojno za zdravje znotraj svojega finančnega načrta.

Za izvajanje zakona ni treba zagotoviti dodatnih finančnih sredstev v državnem proračunu.

5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE

Predlog Zakona o spremembi Zakona o državni upravi ni predmet usklajevanja s pravnim redom Evropske unije.

Primerjalni pregled po evropskih državah kaže na primerljivo ureditev med državami glede organizacije državne uprave na ravni ministrstev.

Ureditev organizacije ministrstev pristojnih za zdravje v izbranih državah:

Hrvaška[[1]](#footnote-1):

Število državnih sekretarjev: 3 (razdelitev dela ni razvidna)

Direktorati:

* direktorat za primarno zdravstveno varstvo, zdravstveni turizem, zdravila in medicinske pripomočke, javno zdravje in javno zdravstveno varstvo
* direktorat za bolniško zdravstveno oskrbo, presaditev, biomedicino in kakovost zdravstvenega varstva
* direktorat za finančne zadeve in javna naročila
* direktorat za e-zdravje
* direktorat za pravne zadeve v zdravstvu

Sektorji:

* neodvisni sektor za sklade Evropske unije in mednarodne zdravstvene projekte
* neodvisni sektor za zdravstvene inšpekcije
* neodvisni sektor za evropske zadeve, mednarodno sodelovanje v zdravstvu
* neodvisna služba za notranjo revizijo

Delitev pristojnosti na centralno/regionalno/lokalno: <https://portal.cor.europa.eu/divisionpowers/Pages/Croatia-Public-health.aspx>

Irska[[2]](#footnote-2)

Število državnih sekretarjev: 3

* državni sekretar, odgovoren za mentalno zdravje in starejše,
* državni sekretar, odgovoren za javno zdravje, dobrobit in nacionalno strategijo za droge
* državni sekretar, odgovoren za področje oviranosti (invalidnosti).

Namestniki oziroma pomočniki državnih sekretarjev in generalni direktorji so:

* pomočnik sekretarja za zakonodajo podjetij, duševno zdravje, politiko drog in varnost hrane
* pomočnik sekretarja za varovanje zdravja
* namestnik sekretarja za korporativne storitve, načrtovano in nenačrtovano oskrbo, kapital in glavno infrastrukturo ter upravljanje in uspešnost
* pomočnik tajnika, socialno varstvo
* namestnik sekretarja, urad za izvajanje programa Sláintecare (reforma irskega zdravstvenega sistema)
* pomočnik sekretarja za raziskave in razvoj ter zdravstveno analizo,
* direktor viri
* generalni direktor za področje nege (Chief Nursing Officer, CNO)
* začasni generalni sekretar ministrstva za zdravje
* generalni direktor za področje zdravja (Chief Medical Officer, CMO)
* pomočnik sekretarja, akutna bolnišnična politika.

Estonija[[3]](#footnote-3)

[Vodstvo](https://www.sm.ee/en/management):

* minister za zdravje in delo
* minister za socialno zaščito
* generalni sekretar
* namestnik generalnega sekretarja za socialno politiko
* namestnik generalnega sekretarja za zdravje
* namestnik generalnega sekretarja za politiko dela in zaposlovanja
* namestnik generalnega sekretarja za razvoj in inovacije e-storitev

Malta[[4]](#footnote-4)

[Vodstvo](https://deputyprimeminister.gov.mt/en/Pages/Contact-Details.aspx):

Namestnik predsednika vlade in minister za zdravje

Urad stalnega sekretarja

* stalni sekretar
* direktor informacijske službe (enota za upravljanje informacij)
* direktor (podpora vodstvu)
* direktor (pravne zadeve)
* izvršni direktor (organ za zaščito zarodkov)
* izvršni direktor (fundacija za zdravstvene storitve)
* uprava za varnost in zdravje pri delu
* pooblaščenec za pravice oseb z duševnimi motnjami

Finance in upravljanje

* generalni direktor (finance in uprava)
* izvršni direktor (nabava in dobava)
* izvršni direktor (lekarne)

Oddelek za človeške vire

* generalni direktor (upravljanje ljudi)

Oddelek za zdravstveno politiko

* generalni direktor za zdravje (Chief Medical Officer)
* direktor (mednarodne zadeve in razvoj politik)
* direktor (zdravstvene informacije in raziskave)
* direktor (farmacevtske zadeve)
* direktor (financiranje zdravstvenega varstva)

Oddelek za zdravstvene storitve

* generalni direktor (zdravstvene službe)
* direktor (Allied Health Care Services)
* direktor (negovalne storitve)
* direktor (nega raka)
* direktor (informatika)

Oddelek za zdravstveno regulacijo

* nadzornik javnega zdravja (Superintendence of Public Health)
* direktor (promocija zdravja in preprečevanje bolezni)
* direktor (standardi zdravstvenega varstva)
* direktor (okoljsko zdravje)

Služba za akutna stanja

Služba za duševno zdravje

Primarna zdravstvena nega

* izvršni direktor (primarno zdravstveno varstvo)

Ureditev in organiziranost informacijskih sistemov v nekaterih državah:

Hrvaška[[5]](#footnote-5)

V Republiki Hrvaški imajo na tamkajšnjem ministrstvu za notranje zadeve enoten informacijski sistem. Informatika je organizirana v samostojnem sektorju (»Samostalni sektor za informacijske i komunikacijske sustave«). Sektor naloge opravlja v treh službah: Službi za komunikacije, Službi za informatiko in Komunikacijsko-informacijskem centru.

Avstrija[[6]](#footnote-6)

V Republiki Avstriji je na Ministrstvu za notranje zadeve organizacija in vodenje IKT zadev organizirana v direktoratu I, referatu I/2b. Informacijske storitve se izvajajo v direktoratu IV/B ICT, ki spada pod Generalni direktorat za izvajanje storitev (Gruppe IV/b informations- und kommunikationstechnologie — IKT). Direktorat naloge opravlja v treh oddelkih, kjer skrbijo za zagotavljanje IKT storitev, določajo strategije in upravljajo IKT sisteme ter oblikujejo in zagotavljajo delovanje kritične infrastrukture.

Nemčija[[7]](#footnote-7)

V Zvezni republiki Nemčiji se naloge na tamkajšnjem ministrstvu za notranje zadeve na področju informacijskih sistemov izvajajo v centralnem oddelku Z v referatu Z I 6: informacijsko-komunikacijska tehnologija. V oddelku B se za zvezno policijo izvajajo storitve IKT v referatu B5, ki poleg IKT nalog opravlja še kibernetske zadeve za potrebe policije. Oddelek DG je oddelek za digitalno družbo in informacijsko tehnologijo. Oddelek DV je oddelek za digitalno upravo, deseti oddelek CI pa je oddelek za kibernetsko in informacijsko varnost.

V nadaljevanju je podan pregled po nekaterih državah, ki omogočajo ugotavljanje identitete posameznika na podlagi vnesenih podatkov uporabnika.

Nizozemska

Nizozemska je za dostop do elektronskih storitev in spletnih mest organov javne uprave vzpostavila storitev DigiD (Digital Identification), ki uporabniku omogoča prijavo z uporabniškim imenom in geslom. Storitev DigiD je povezana z osebno identifikacijsko številko uporabnika, ki je dodeljena vsakemu prebivalcu Nizozemske.

Uporaba storitve DigiD je potrebna, če posameznik želi uporabljati e-storitve javne uprave npr. oddajati vloge v elektronski obliki, vlagati davčne napovedi ipd. Organov javne uprave, ki podpirajo DigiD je nekaj sto, od državnih organov in organov lokalne uprave do pokojninskih skladov, ponudnikov zdravstvenih zavarovanj in ponudnikov zdravstvenih storitev (npr. lekarne).

Aktivacija storitve DigiD v celoti poteka po spletu. Na spletni strani storitve DigiD uporabnik določi svoje uporabniško ime in geslo ter vpiše svoj elektronski naslov in (opcijsko) številko mobilnega telefona. Na elektronski naslov in (opcijsko) na številko mobilnega telefona prejme aktivacijsko kodo, ki jo vnese v spletni obrazec. Poleg tega v obrazec vpiše tudi podatke, na podlagi katerih se ugotovi in preveri njegova identiteta in sicer svojo osebno identifikacijsko številko, datum rojstva ter naslov prebivališča. Čez nekaj dni na naslov prebivališča prejme dodatno aktivacijsko kodo, po vnosu katere je postopek aktivacije storitve DigiD zaključen.

Irska

Na Irskem so vzpostavili storitev MyGovID, ki uporabnikom omogoča varen dostop do elektronskih storitev javne uprave pospletu kot so iskanje zaposlitev, oddajanje vlog za socialna nadomestila, oddajanje vlog v povezavi z vozniškimi dovoljenji, registracija volilne pravice, oddaja davčne napovedi, oddajanje vlog za kmetijske subvencije ipd. Uporabnik se v elektronske storitve prijavi z uporabniškim imenom in geslom svojega uporabniškega računa MyGovID.

Storitev MyGovID lahko aktivirajo starejši od 16 let, ki posedujejo veljaven uradni dokument, ki ga je izdala Irska. Storitev MyGovID omogoča dve ravni uporabniškega računa: osnovnega in preverjenega. Medtem ko prvi ne omogoča enolične identifikacije posameznika, pa je drugi povezan z uporabnikovo osebno številko javnih storitev, ki enolično opredeljuje posameznika.

Za osnovno raven storitve zadostuje registracija uporabniškega računa z navedbo točnega imena in priimka uporabnika ter elektronskega naslova. Na elektronski naslov uporabnik prejme aktivacijsko kodo, ime in priimek pa se preverita v uradnih evidencah, Ko je postopek zaključen, lahko uporabnik svoj osnovni uporabniški račun uporablja za omejeni dostop do elektronskih storitev. Osnovni uporabniški račun lahko uporabnik nadgradi v preverjeni uporabniški račun, tako da v postopku preverjanja osebnih podatkov v spletni obrazec vnese tudi podatke, na podlagi katerih se dodatno preveri njegova identiteta in sicer svojo osebno številko javnih storitev, podatke kartice javnih storitev in mobilno telefonsko številko, na katero prejme aktivacijsko kodo. Ko je postopek preverjanja zaključen, lahko uporabnik svoj preverjeni uporabniški račun uporablja za dostop do vseh elektronskih storitev, ki podpirajo storitev MyGovID.

Združeno kraljestvo

V Združenem kraljestvu so vzpostavili storitev GOV.UK Verify, ki omogoča zanesljivo izkazovanje identitete uporabnika na spletu. Omogoča varen, hiter in preprostdostop do elektronskih storitev javne uprave, kot sta oddaja davčne napovedi, preverjanje podatkov o vozniškem dovoljenju ipd.

Uporaba storitve GOV.UK Verify ni omejena na državljane, saj jo lahko uporablja vsakdo, ki poseduje uradni identifikacijski dokument, izdan s strani državnega organa Združenega kraljestva npr. potni list ali vozniško dovoljenje. Preverjanje identifikacijskih podatkov uporabnika ne izvaja neposredno državni organ, pač pa v ta namen koristijo t.i. ponudnike identitet. To so podjetja, ki jim država podeli pooblastilo za izvajanje preverjanj.

Postopek aktivacije storitve GOV.UK Verify uporabnik sproži ob prvi uporabi elektronske storitve, ki podpora GOV.UK Verify. Na začetku izbere ponudnika identitet, ki bo izvedel preverjanje podatkov uporabnika. V postopku aktivacije vnese svoje podatke, na podlagi katerih se ugotovi in preveri njegova identiteta. Postopek omogoča preverjanje različnih kombinacij podatkov, tako ima uporabnik na voljo podatke potnega lista, podatke vozniškega dovoljenja, podatke kreditne kartice ter možnost uporabe mobilne aplikacije. Ko izbere želeni način aktivacije in vnese zahtevane podatke, ponudnik identitet izvede preverjanje podatkov v različnih virih, tj. v evidenci potnih listov, evidenci vozniških dovoljenj oziroma v bančnih evidencah. Postopek preverjanja podatkov je zaključen v nekaj minutah, nakar lahko uporabnik svoj uporabniški račun uporablja ob vseh bodočih prijavah v elektronske storitve, ki podpirajo storitev GOV.UK Verify.

6. PRESOJA POSLEDIC, KI JIH BO IMEL SPREJEM ZAKONA

6.1. Presoja administrativnih posledic

a) v postopkih oziroma poslovanju javne uprave ali pravosodnih organov:

Zakon bo imel pozitivne posledice za poslovanje državne uprave. Zaradi predlagane spremembe in dopolnitev bo zagotovljeno učinkovitejše in preglednješe izvajanje nalog ministrstva, pristojnega za zdravje, in ministrstva, pristojnega na notranje zadeve ter s tem boljša operativnost in uspešnejše izvajanje nalog vlade.

Uvedba možnosti oddaje vlog preko državnega portala eUprava ob uporabi centralne storitve za spletno prijavo in elektronski podpis na način, da se identiteta uporabnika ugotovi na podlagi vnesenih podatkov uporabnika, bo imela pozitivne posledice za poslovanje državne uprave in sicer tistih organov, ki vloge sprejemajo preko državnega portala eUprava, saj se bo tako občutno povečal obseg elektronskega poslovanja državljanov, kar za državne organe pomeni tako potencialne velike prihranke kot poenostavitev postopkov pri obdelavi vlog.

b) pri obveznostih strank do javne uprave ali pravosodnih organov:

Zakon ne bo imel posledic pri obveznostih strank do javne uprave ali pravosodnih organov.

6.2. Presoja posledic za okolje, vključno s prostorskimi in varstvenimi vidiki, in sicer za:

Zakon ne bo imel posledic za okolje.

6.3. Presoja posledic za gospodarstvo, in sicer za:

Zaradi izboljšane učinkovitosti in preglednejšega delovanja državne uprave bo imel zakon pozitivne posledice za gospodarstvo.

6.4. Presoja posledic za socialno področje, in sicer za:

Zakon ne bo imel posledic na socialnem področju.

6.5. Presoja posledic za dokumente razvojnega načrtovanja, in sicer za:

Zakon ne bo imel posledic za dokumente razvojnega načrtovanja.

6.6. Presoja posledic za druga področja:

Zakon ne bo imel posledic na drugih področjih.

6.7. Izvajanje sprejetega predpisa:

a) Predstavitev sprejetega zakona:

Sprejeti zakon bo predstavljen na spletni strani Ministrstva za javno upravo.

b) Spremljanje izvajanja sprejetega predpisa

V okviru svojih pristojnosti bo izvajanje sprejetega predpisa spremljalo Ministrstvo za javno upravo.

6.8. Druge pomembne okoliščine v zvezi z vprašanji, ki jih ureja predlog zakona:

V zvezi z vprašanji, ki jih ureja predlog zakona, ni drugih pomembnih okoliščin.

7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:

V postopku priprave predloga predpisa javnost ni sodelovala, ker gre za predpis, ki ureja notranjo organizacijo ministrstev, kot organov državne uprave.

8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:

Pri pripravi predloga zakona niso sodelovali zunanji strokovnjaki oziroma pravne osebe.

9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES:

* Boštjan Koritnik, minister za javno upravo
* Janez Poklukar, minister za zdravje
* Aleš Hojs, minister za notranje zadeve
* Urška Ban, državna sekretarka, Ministrstvo za javno upravo

II. BESEDILO ČLENOV

1. člen

V Zakonu o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16 in 36/21) se v 17. členu v prvem odstavku drugi stavek spremeni tako, da se glasi:

»V ministrstvu, pristojnem za zdravje, se lahko imenujejo največ trije državni sekretarji, v ministrstvu, pristojnem za finance, pa največ štirje državni sekretarji.«.

1. člen

V 74.a členu se v drugem odstavku za vejico za besedo »policije« doda besedilo »interni informacijski sistem notranjih zadev,«.

1. člen

Za 74.č členom se dodata nova 74.d in 74.e člen, ki se glasita:

»74.d člen

(vloge, vložene preko državnega portala eUprava)

Državni portal eUprava omogoča vlaganje vlog preko informacijskega sistema za oddajo vlog posameznikom, ki so registrirani za uporabo portala, tako da izkažejo svojo identiteto. Šteje se, da je identiteta izkazana tudi, če se posameznik prijavi v državni portal eUprava z uporabniškim imenom in geslom, ki sta mu bila dodeljena v okviru centralne storitve za spletno prijavo in elektronski podpis pod pogojem, da se je predhodno izvedlo ugotavljanje identitete posameznika, kot to določa 74.e člen tega zakona.

Posameznik, ki vlaga vlogo preko informacijskega sistema za oddajo vlog na državnem portalu eUprava, potrdi vložitev vloge z naprednim elektronskim podpisom preko centralne storitve za spletno prijavo in elektronski podpis. Če organ, ki mu državni portal eUprava pošlje vlogo, dvomi o identiteti posameznika, ki je vlogo oddal, jo preveri v skladu s predpisi, ki urejajo obravnavanje vlog.

74.e člen

(centralna storitev za spletno prijavo in elektronski podpis pri prijavi v elektronske storitve)

V centralni storitvi za spletno prijavo in elektronski podpis se za ugotavljane identitete posameznika, ki uporablja elektronske storitve organov državne uprave, preveri ujemanje podatkov, ki jih je vnesel posameznik, z njegovimi podatki iz uradnih evidenc. Preverijo se ujemanje imena in priimka posameznika, njegove EMŠO, davčne številke, številke zdravstvenega zavarovanja ter številke osebne izkaznice, potne listine ali vozniškega dovoljenja. Podatki se preverijo s soglasjem posameznika, in sicer tako, da se:

* ime, priimek, EMŠO in davčna številka preverijo v centralnem registru prebivalstva, podatek o ujemanju pa se prenese v centralno storitev za spletno prijavo in elektronski podpis,
* EMŠO in številka zdravstvenega zavarovanja preverita v evidenci Zavoda za zdravstveno zavarovanje Slovenije, podatek o ujemanju pa se prenese v centralno storitev za spletno prijavo in elektronski podpis,
* EMŠO in številka osebne izkaznice preverita v evidenci izdanih osebnih izkaznic, podatek o ujemanju pa se prenese v centralno storitev za spletno prijavo in elektronski podpis,
* EMŠO in številka potne listine preverita v evidenci izdanih potnih listin, podatek o ujemanju pa se prenese v centralno storitev za spletno prijavo in elektronski podpis,
* EMŠO in številka vozniškega dovoljenja preverita v evidenci izdanih vozniških dovoljenj, podatek o ujemanju pa se prenese v centralno storitev za spletno prijavo in elektronski podpis.

Če se vneseni podatki iz prejšnjega odstavka ne ujemajo v vseh uradnih evidencah, v katerih se preverjanje izvaja, je posameznik seznanjen le z dejstvom o neujemanju.

Če se vneseni podatki iz prvega odstavka tega člena ujemajo, se v centralni storitvi za spletno prijavo in elektronski podpis za nadaljnje prijave posameznika hranita njegovo uporabniško ime in davčna številka.

Posameznik lahko kadarkoli zahteva izbris svojega shranjenega uporabniškega imena in davčne številke. Podatka o shranjenem uporabniškem imenu in davčni številki se hranita še pet let po izvedeni zahtevi za izbris podatkov ali po zadnji uporabi uporabniškega imena.«.

PREHODNA IN KONČNI DOLOČBI

1. člen

Ministrstvo za javno upravo in Ministrstvo za notranje zadeve najpozneje v enem letu po uveljavitvi tega zakona uredita prevzem zaposlenih, finančna sredstva ter dokumentacijo informacijsko strojne in programske opreme, po časovnem zaporedju, ki ga določi vlada.

1. člen

Nova 74.d in 74.e člena zakona se začneta uporabljati tri mesece od uveljavitve tega zakona.

1. člen

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV**

**K 1. členu:**

S predlagano spremembo bo v ministrstvu, pristojnem za zdravje, namesto največ dveh mogoče imenovati največ tri državne sekretarke oziroma državne sekretarje.

**K 2. členu**

V skladu z Zakonom o spremembah in dopolnitvah Zakona o državni upravi (Uradni list RS, št. 90/14) je Ministrstvo za javno upravo prevzelo v upravljanje informacijsko komunikacijske sisteme državne uprave. S predlagano spremembo se interni informacijski sistem ministrstva, pristojnega za notranje zadeve, izloči iz centralizacije informatike v državni upravi. Državotvorni registri in informacijski sistemi, ki so v skupni rabi več državnih organov in upravljanju Ministrstva za notranje zadeve, gostujejo pa na informacijski infrastrukturi, ki je v upravljanju Ministrstva za javno upravo, ostajajo v okviru informacijsko-komunikacijskih sistemov državne uprave. S tem se še naprej omogoča njihova uporaba na ravni celotne države.

**K 3. členu**

Predlog zakona omogoča oddajo vlog preko državnega portala eUprava ob uporabi centralne storitve za spletno prijavo in elektronski podpis za namene ugotavljanja identitete uporabnika elektronskih storitev organov državne uprave na način, da se njegova identiteta ugotovi na podlagi vnesenih podatkov uporabnika ter določa pravno podlago za preverjanje podatkov uporabnika v uradnih evidencah. Predlagana rešitev bi uporabnikom elektronskih storitev omogočala prijaznejšo uporabo ob še vedno dovolj zanesljivem izkazovanju identitete, saj bi uporabnik lahko elektronske storitve uporabljal tudi brez predhodnega obiska upravne enote ali drugih prijavnih služb izdajateljev kvalificiranih potrdil. Obstoječi načini ugotavljanja identitete uporabnika (kvalificirana potrdila za elektronski podpis in mobilna identiteta smsPASS) ostanejo še naprej v veljavi, saj omogočajo zanesljivejše, a za uporabnike manj prijazno izkazovanje identitete.

**K 4. členu**

Prehodna določba, ki določa, da po časovnem zaporedju, ki ga določi vlada, Ministrstvo za javno upravo in Ministrstvo za notranje zadeve najpozneje v enem letu po uveljavitvi tega zakona uredita prevzem zaposlenih, finančna sredstva ter dokumentacijo informacijsko strojne in programske opreme.

**K 5. členu**

Končna določba, ki ureja začetek uporabe določb 74.d in 74.e člena. Določbi se začneta uporabljati tri mesece od uveljavitve tega zakona. V tem času bodo vzpostavljene informacijske rešitve, ki bodo omogočale izvedbo novega 74.d in 74.e člena.

**K 6. členu**

Končna določba, ki ureja začetek veljavnosti zakona, in določa, da začne zakon veljati naslednji dan po objavi v Uradnem listu Republike Slovenije.

**IV. BESEDILO ČLENOV, KI SE SPREMINJAJO**

**Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16 in 36/21)**

17. člen

(državni sekretar)

V ministrstvu se lahko imenujeta največ dve državni sekretarki oziroma državna sekretarja (v nadaljnjem besedilu: državni sekretar). V ministrstvu, pristojnem za finance, se lahko imenujejo največ štirje državni sekretarji.

Državni sekretar pomaga ministru pri opravljanju njegove funkcije v okviru pooblastil, ki mu jih da minister.

Minister lahko pisno pooblasti državnega sekretarja, da ga nadomešča v času njegove odsotnosti ali zadržanosti pri vodenju in predstavljanju ministrstva ter predlaganju gradiv v obravnavo vladi. S podelitvijo pooblastila se minister ne razbremeni odgovornosti.

Minister ne more pooblastiti državnega sekretarja ali koga drugega, da izdaja predpise in glasuje na seji vlade.

Državni sekretar ima status funkcionarja. Imenuje in razrešuje ga vlada na predlog ministra, ki vodi ministrstvo. Državnemu sekretarju preneha funkcija z dnem prenehanja funkcije ministra.

74.a člen

(upravljanje informacijsko komunikacijskih sistemov državne uprave)

Ministrstvo, pristojno za javno upravo, je v državni upravi pristojno za upravljanje informacijsko komunikacijske infrastrukture, razvoj skupnih informacijskih rešitev ter njihovo tehnološko, procesno in organizacijsko skladnost s centralnim informacijsko komunikacijskim sistemom, izvajanje enotne informacijske varnostne politike ter načrtovanje in upravljanje vseh proračunskih virov na teh področjih.

Določba prejšnjega odstavka ne velja za informacijsko komunikacijske sisteme, namenjene področju obrambe, varstva pred naravnimi in drugimi nesrečami, policije, obveščevalno-varnostne dejavnosti, zunanjih zadev, preprečevanja in odkrivanja pranja denarja in financiranja terorizma ter opravljanja plačilnega prometa za proračunske uporabnike.

Razvoj upravljanja z informacijsko komunikacijskimi sistemi državne uprave in upravljanje njihovih proračunskih virov usmerja svet za razvoj informatike, ki ga imenuje vlada.

Vlada določi podatkovne in tehnološke standarde, smernice za skupne informacijske rešitve in skupno varnostno politiko.

Ministrstvo, pristojno za javno upravo, zagotavlja storitve centralnega informacijsko komunikacijskega sistema, elektronsko podporo upravnim ter drugim postopkom in razvoj skupnih informacijskih rešitev za elektronsko poslovanje državnih organov, javnih agencij, organov lokalnih skupnosti in nosilcev javnih pooblastil.

Stroške uporabe storitev centralnega informacijsko komunikacijskega sistema za državne organe in centre za socialno delo krije državni proračun. Javne agencije, organi lokalnih skupnosti, nosilci javnih pooblastil in ostali uporabniki storitve plačujejo v skladu s cenikom, ki ga določi minister, pristojen za upravo.

Organi državne uprave, organi lokalnih skupnosti ter druge pravne in fizične osebe, kadar na podlagi javnih pooblastil opravljajo upravne naloge, pri izvrševanju upravnih nalog vodijo elektronske evidence dokumentarnega gradiva s svojega delovnega področja. V elektronske evidence dokumentarnega gradiva se z namenom opravljanja upravnih nalog evidentira osebno ime oziroma firma subjekta dokumentarnega gradiva, naslov njegovega prebivališča oziroma sedež in morebitni elektronski naslov. Osebni podatki se iz evidence izbrišejo ob uničenju dokumentov ali ob njihovem izločanju, če niso na podlagi zakona, ki ureja arhivsko gradivo in arhive, opredeljeni kot arhivsko gradivo. V elektronskih evidencah dokumentarnega gradiva se evidentirajo tudi dokumenti v elektronski obliki oziroma fizični dokumenti, ki so pretvorjeni v elektronsko obliko. Elektronske evidence dokumentarnega gradiva se povezujejo s centralnim registrom prebivalstva in Poslovnim registrom Slovenije tako, da se na podlagi EMŠO, davčne ali matične številke, v postopkih, kjer so ti podatki obvezna sestavina vloge, v elektronske evidence dokumentarnega gradiva pri organu na posamezno zahtevo organa prenesejo podatki o osebnem imenu oziroma firmi in o naslovu stalnega ali začasnega prebivališča oziroma sedežu.

V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU

Vlada Republike Slovenije predlaga, da se predlog Zakona o spremembi in dopolnitvah Zakona o državni upravi v skladu s 142. členom Poslovnika Državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17 in 46/20) obravnava po skrajšanem postopku. Predlagatelj zakona lahko predlaga, da državni zbor obravnava predlog zakona v skrajšanem postopku, če gre za manj zahtevne spremembe in dopolnitve zakona. Predlagana sprememba in dopolnitvi pomenijo manj zahtevno spremembo zakona. Določena je možnost, da se v ministrstvu, pristojnem za zdravje, namesto dveh imenujejo največ tri državne sekretarke oziroma državni sekretarji, interni informacijski sistem ministrstva, pristojnega za notranje zadeve, se izloči iz centralizacije informatike v državni upravi, ureja pa se tudi poenostavljen način uporabe e-storitev.

VI. PRILOGE

/

1. povzeto po https://zdravstvo.gov.hr/o-ministrststvu/ustrojstvo/77 [↑](#footnote-ref-1)
2. povzeto po <https://www.gov.ie/en/organisation/department-of-health/> [↑](#footnote-ref-2)
3. povzeto po <https://www.sm.ee/en/introduction-ministry-and-our-structure> [↑](#footnote-ref-3)
4. povzeto po <https://deputyprimeminister.gov.mt/en/pages/contact-details.aspx> [↑](#footnote-ref-4)
5. ttps://mup.gov.hr/samostalni-sektor-za-informacijske-i-komunikacijske-sustave/283282 [↑](#footnote-ref-5)
6. https://bmi.gv.at/103/Organigramme/files/SEKTION\_IV\_Stand\_06\_2020.pdf [↑](#footnote-ref-6)
7. bmi.bund.de/SharedDocs/downloads/DE/veroeffentlichungen/themen/ministerium/organigramm-bmi.pdf?\_\_blob=publicationFile&v=34 [↑](#footnote-ref-7)